Diari Oficial de la Generalitat Valenciana


Sumari del DOGV 5788, del 19-06-2008 (2008/7357)

Subhasta número S2008R4686003004.
---------------------------------

### Dades del document

Número de DOGV
:   5788

Data del DOGV
:   19-06-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/7357


Data del document
:   23-05-2008

Organisme emissor
:   Agència Estatal d'Administració Tributària. Delegació Especial de València

Tipus de document
:   Subhasta

Descriptors 

:   * venda en subhasta

Subhasta número S2008R4686003004. [2008/7357]  
El cap de la Dependència de Recaptació de la Delegació de l'Agència Estatal d'Administració Tributària de València, fa saber:  
Que de conformitat amb el que disposa l'article 101 del Reglament General de Recaptació aprovat pel Reial Decret 939/2005, de 29 de juliol, es van dictar acords amb data 23 de maig de 2008 en què es decretava l'alienació per mitjà de subhasta dels béns que es detallen en la relació de béns a subhastar inclosa en este anunci com a annex I. La subhasta tindrà lloc el dia 24 de juliol de 2008, a les 10.00 hores en la Delegació de l'AEAT de València, carrer Guillem de Castro, 4 (sala d'actes 2n pis) a València.   
En compliment de l'esmentat article, es publica el present anunci i s'advertix a les persones que desitgen participar en la subhasta, del següent:  
Primer. Els béns a subhastar estan afectes per les càrregues i gravàmens que figuren en la seua descripció, i que consten en l'expedient, les quals queden subsistents sense que puga aplicar-se a la seua extinció el preu de rematada.  
Segon. La subhasta se suspendrà en qualsevol moment anterior a l'adjudicació dels béns, si es realitza el pagament del deute no ingressat, els interessos que s'hagen meritat o es meriten fins a la data d'ingrés en el Tresor, els recàrrecs del període executiu i costes del procediment de constrenyiment.  
Tercer. Els licitadors podran enviar o presentar les seues ofertes en sobre tancat des de l'anunci de subhasta fins una hora abans del començament d'esta, sense perjuí que puguen participar personalment en la licitació amb postures superiors a les del sobre. Les dites ofertes, que tindran el caràcter de màximes, seran presentades en el registre general de l'oficina on tinga lloc la subhasta, fent-se constar en l'exterior del sobre les dades identificatives d'esta. En el sobre s'inclourà a més de l'oferta i el depòsit constituït conforme al punt quart, les dades corresponents al nom i cognoms o raó social o denominació completa, número d'identificació fiscal i domicili del licitador.   
Els licitadors podran participar en la subhasta per via telemàtica presentant ofertes i/o realitzant licitacions automàtiques, a través de la pàgina Web de l'Agència Tributària http://www.agenciatributaria.es/, d'acord amb el que establix la Resolució 5/2002, de 17 de maig (BOE 24.05.2002), de la Direcció General de l'Agència Estatal d'Administració Tributària, per la qual es regula la participació per via telemàtica en procediments d'alienació de béns desenvolupats pels òrgans de recaptació.  
Quart. Tot licitador haurà de constituir davant de la mesa de subhasta amb anterioritat a la seua celebració un depòsit del 20 per cent del tipus de subhasta en primera licitació, excepte per a aquells lots en què s'haguera acordat un percentatge menor, que en cap cas serà inferior al 10 per cent. L'import del depòsit per a cada un dels lots està determinat en la relació de béns a subhastar inclosa en este anunci.  
El depòsit haurà de constituir-se per mitjà de xec que complisca els requisits establits en l'article 35.1 del Reglament General de Recaptació o per via telemàtica, a través d'una entitat col·laboradora adherida a este sistema que assignarà un número de referència complet (NRC) que permeta la seua identificació, d'acord amb el que establix la Resolució 5/2002, de 17 de maig (BOE 24.05.2002), del director general de l'Agència Estatal d'Administració Tributària.  
Si els adjudicataris no satisfan el preu de rematada, este depòsit s'aplicarà a la cancel·lació del deute, sense perjuí de les responsabilitats en què puguen incórrer pels perjuís que origine esta falta de pagament.  
Cinqué. En el cas que no resulten adjudicats els béns en una primera licitació, la mesa de subhasta podrà realitzar una segona licitació, si ho jutja procedent, fixant el nou tipus de subhasta en el 75% del tipus de subhasta en primera licitació, o bé anunciarà la iniciació del tràmit d'adjudicació directa que es durà a terme d'acord amb l'article 107 del Reglament General de Recaptació.  
Sisé. L'adjudicatari haurà d'ingressar en la data de l'adjudicació, o dins dels 15 dies següents, la diferència entre el depòsit constituït i el preu de l'adjudicació.  
L'ingrés podrà realitzar-se en bancs, caixes d'estalvis i cooperatives de crèdit, en què no cal tindre compte obert. També pot realitzar-se el pagament per mitjà de deute en el seu compte corrent, a través d'Internet en l'adreça http://www.agenciatributaria.es/, en l'opció: Oficina Virtual. Pagament d'impostos.  
Així mateix, si ho sol·licita a la mesa de subhasta en l'acte d'adjudicació, l'adjudicatari podrà realitzar l'ingrés de l'import total del preu d'adjudicació, i en este cas, una vegada comprovat l'ingrés, es procedirà per l'Agència Tributària a alçar la retenció realitzada sobre el depòsit constituït per l'adjudicatari.  
Seté. Quan en la licitació no s'haguera cobert el deute i quedaren béns sense adjudicar la mesa anunciarà la iniciació del tràmit d'adjudicació directa.  
Les ofertes es podran presentar en el termini en què a tals efectes comunique la mesa de subhasta. S'hauran de presentar en sobre tancat en el registre general de l'oficina on s'haja celebrat la subhasta i hauran d'anar acompanyades, si és el cas, del depòsit.   
Així mateix es podran presentar ofertes a través de la pàgina Web de l'Agència Tributària http://www.agenciatributaria.es/, d'acord amb el que establix la Resolució 5/2002, de 17 de maig (BOE 24.05.2002), de la Direcció General de l'Agència Estatal d'Administració Tributària, per la qual es regula la participació per via telemàtica en procediments d'alienació de béns desenvolupats pels òrgans de recaptació.  
Transcorregut el termini assenyalat per la mesa de subhastes, esta obrirà les ofertes presentades, i podrà procedir a l'adjudicació dels béns si alguna d'estes es considera suficient en el moment. En cas contrari, s'anunciarà l'extensió del termini per a presentació de noves ofertes, o millora de les ja existents, sense perjuí de la validesa de les ofertes presentades fins al moment i així successivament, amb el límit total de sis mesos.  
El preu mínim d'adjudicació directa serà el tipus de subhasta en primera licitació, quan no s'haja considerat procedent celebrar una segona licitació; si haguera existit segona licitació, no hi haurà preu mínim.   
Huité. Si es tracta d'immobles, l'adjudicatari podrà sol·licitar expressament en l'acte de l'adjudicació l'atorgament d'escriptura pública de venda d'immobles.  
Nové. Quan es tracte de béns inscriptibles en registre públics, els licitadors no tindran dret a exigir altres títols de propietat que els aportats en l'expedient; els dits títols estaran a disposició dels interessats en les oficines d'esta Dependència de Recaptació on podran ser examinats tots els dies hàbils a partir de la publicació del present anunci, fins al dia anterior al de subhasta. En cas de no estar inscrits els béns en el registre, el document públic de venda és títol per mitjà del qual pot efectuar-se la immatriculació en els termes que preveu la legislació hipotecària; en els altres casos en què siga necessari, podrà procedir-se com disposa el títol VI de la Llei Hipotecària per a dur a terme la concordança entre el registre i la realitat jurídica.   
Deu. El tipus de subhasta no inclou els impostos indirectes que graven la transmissió de dites béns. Totes les despeses i els impostos derivats de la transmissió, inclosos els derivats de la inscripció en el registre corresponent del manament de cancel·lació de càrregues posteriors, seran per compte de l'adjudicatari.   
L'adjudicatari exonera expressament l'AEAT, a l'empara de l'article 9 de la Llei 49/1960, de 21 de juny, de Propietat Horitzontal, modificat per la Llei 8/1999, de 6 d'abril, de l'obligació d'aportar certificació sobre l'estat dels deutes de la comunitat, i seran a càrrec d'este les despeses que queden pendents de pagament.  
Onze. El procediment de constrenyiment només se suspendrà en els termes i condicions que s'assenyalen en l'article 165 de la Llei General Tributària (Llei 58/2003, de 17 de desembre).  
Dotze. També s'aplicaran les condicions que es recullen en l'annex 2. En tot allò no previst en este anunci caldrà ajustar-se al que es preceptua en les disposicions legals que regulen l'acte.   
Informació addicional al lot número 2: Conté diverses edificacions: naus agrícoles, habitatge xalet de 100 m² aprox. i casa habitatge de 40 m² aprox.  
Dependència de recaptació   
Unitat de Subhastes  
24 de juliol de 2008  
Relació de béns a subhastar  
Subhasta núm.: E0599A8677169378   
Lot núm. 02   
Tipus de subhasta en 1ª licitació: 179.693,31 €   
Trams: 2.000,00 €   
Depòsit: 35.938,66 €   
Bé número 1   
Tipus de bé: finca rústica   
Tipus de dret: ple domini   
Localització: paratge Corral del Estanquero, s/n  
46525 Cofrentes (València)   
Inscripció: Registre de Requena   
Tom: 880. Llibre: 33   
Foli: 162. Finca: 5380 Inscripció: 2   
Descripció: Finca rústica: secà, situada en terme de Cofrentes, paratge Corral del Estanquero, fondo. Superfície de terreny: cent cinquanta-tres hectàrees, seixanta-una àrees i 69 centiàrees. Afronta: nord, camí Yegueros i altres; sud, Rafael García Verdú i altres; est, María Sotos Landete. Li pertany la totalitat del ple domini amb caràcter de guanys.   
Valoració: 304.801,68 €   
Càrregues: 125.108,37 €   
Lot núm. 03  
Tipus de subhasta en 1ª licitació: 836.640,00 €   
Trams: 2.000,00 €   
Depòsit: 167.328,00 €   
Bé número 1   
Tipus de bé: solar   
Tipus de dret: ple domini   
Localització: partida dels Plans, Torreta i Pla, 28  
46845 Náquera (València)  
Inscripció: Registre número 1 de Massamagrell   
Tom: 1503. Llibre: 77 de Náquera   
Foli: 111. Finca: 7601 Inscripció: 2   
Descripció: Urbana. Parcel·la de terreny secà, en terme de Náquera, partida dels Plans, Torreta i Pla del Soldat, demarcada en el pla general de la Urbanización Bonanza amb els números 28-42. Afronta: nord, resta de la finca d'on se segrega, destinada a carrer; sud: la mateixa resta de finca també destinada a carrer; est: resta de finca, parcel·les 29 i 43; oest, la mateixa resta de finca parcel·la 27 i 41. Té forma rectangular i una superfície d'11 àrees i 94 centiàrees.   
Valoració: 116.700,00 €   
Càrregues: No consten càrregues   
Bé número 2   
Tipus de bé: solar   
Tipus de dret: ple domini   
Localització: partida dels Plans, Torreta i Pla, 29  
46493 Náquera (València)  
Inscripció: Registre número 1 de Massamagrell   
Tom: 1688, Llibre: 92 de Náquera   
Foli: 37. Finca: 8539 Inscripció: 2   
Descripció: Urbana. Parcel·la de terra secà, en terme de Náquera, partida dels Plans, Torreta i Pla de Soldat, demarcada en el plànol general de la Urbanización Bonanza amb el número 43, de forma rectangular, amb una superfície de set àrees setanta-huit centiàrees. Limita, pel nord: resta de finca d'on se segrega parcel·la 29; sud: la mateixa resta de finca destinada a carrer de la urbanització; est: parcel·la 44 de Fernando Moreno; oest: parcel·la 42 de la urbanització.   
Valoració: 719.940,00 €   
Càrregues: No consten càrregues   
Lot núm. 04  
Tipus de subhasta en 1ª licitació: 53.586,95 €   
Trams: 1.000,00 €   
Depòsit: 10.717,39 €   
Bé número 1   
Tipus de bé: habitatge   
Tipus de dret: ple domini   
Localització: partida Recatí carrer en Projecte, s/n; 8-85  
46277 València   
Inscripció: Registre número 11 de València   
Tom: 1536. Llibre: 103   
Foli: 141. Finca: 6532 / 1 Inscripció: 1   
Descripció: Urbana. A València, partida Recatí carrer en projecte, habitatge tipus C, porta 85 en planta 8, superfície construïda 125.24 metres quadrats a València. Edifici en partida de Recatí, conegut com a Urbanización Alcatí de Gadisa, quant a catorze enters i nou centèsimes per cent en ple domini amb caràcter privatiu.  
Valoració: 53.586,95 €   
Càrregues: No consten càrregues   
València, 23 de maig de 2008.- El cap de la Dependència de Recaptació de València: José Antonio Fuentes Giménez.